Tezga tettɣimi ɣef ulemsir sdat n tewwurt n usɣar n tzeqqa-s. Tessikid akal uzwiɣ s tillas n usḥissef. Xayra,tettidir deg tqacuct n tewrirt weḥd-s. Kra n tsuraf ɣef tewwurt-is, mazal tettwali leɛzib n lejdud-is yennejlan. Snat-nni n twaculin, mazal ttidirent, azal n mraw n yiseggasen tura,fernen ruḥent ɣer temdint. Ttasen-d kan deg tallit n ulqaḍ n uzemmur. Ǧǧan i yigellilen ad zedɣen deg yixxamen-nsen, ad xedmen tamurt.